L. Sugárvédelmi Továbbképző Tanfolyam

Hajdúszoboszló, 2025. április 7–9. (hétfő–szerda)

# **Körlevél**

L. Sugárvédelmi Továbbképző Tanfolyamról

Az ELFT Sugárvédelmi Szakosztálya ebben az évben április 7–9. között rendezi meg a
L. Sugárvédelmi Továbbképző Tanfolyamot Hajdúszoboszlón, a Hunguest Hotel Béke (<https://www.hunguesthotels.hu/hu/hotel/hajduszoboszlo/hunguest_hotel_beke/beke_hotel/> ) szállodában. A tanfolyam április 7-én ebéddel kezdődik és 9-én ebéddel ér véget.

A Szakosztály vezetése felkéri a tagjait és minden további hazai sugárvédelmi szakembert, hogy az elmúlt időszakban végzett munkájának eredményeit szóbeli előadás formájában ismertesse a tanfolyamon.

A szerzők idén is pályázhatnak a SOMOS Alapítvány által alapított Sugárvédelmi Nívódíjra. A pályázati feltételeket 2025. 4. hetében körlevélben hirdetjük meg. A Sugárvédelmi Nívódíj Pályázaton indulók esetében a Kuratórium által elfogadott pályázat előadója kedvezményes, a szervezési költséggel csökkentett részvételi díjat fizeti.

A Nívódíj pályázóktól is kérünk majd előadás kivonatot **2025. március 1-ig**, mert a programot csak így tudjuk időben összeállítani. A Nívódíj pályázatok kivonataira kérjük ráírni, hogy „Sugárvédelmi Nívódíj 2025 pályázat”.

 A tanfolyam idején kerül átadásra a Szakosztály elődje, a Sugárvédelmi Szakcsoport által alapított Sugárvédelmi Emlékérem. Kérjük minden tagunkat, hogy tegyék meg javaslataikat a Sugárvédelmi Emlékérem odaítélésére (űrlap csatolva). Az eddig jutalmazottak névsora a honlapunkon <http://elftsv.hu/> található (Rólunk/A Szakosztályról/ Sugárvédelmi Emlékéremmel kitüntetettjeink) **Beküldési határidő: 2025. március 1.**

A tanfolyamra a csatolt **jelentkezés**i lapot és az Emlékérem odaítélésére tett javaslatokat az ELFT címére kérjük beküldeni (levelezési cím: Eötvös Loránd Fizikai Társulat, 1092 Budapest, Ráday utca 18. fsz. 3. e-mail:elft@elft.hu) **2025. március 1-ig**.

**A jelentkezés ingyenes lemondási határideje: 2025. március 16.** A lemondási határidő és április 1. közötti időszakban történő visszalépés esetén a hotel által meghatározott százalékos arányban kell a díjat kifizetni. Ezen időpont után történő lemondás esetén a továbbképzés teljes részvételi díját ki kell fizetni. A személycseréket április 1-ig tudjuk elfogadni.

***Kérjük, hogy a jelentkezési lapon a számlázási adatokat (vevő név és cím, adószám) körültekintően töltsék ki, mert 2020.07.01-től a NAV-nál szigorodtak a számlázási szabályok***, és hibás vevő adatok megadása esetén nem stornózhatunk. Erre csak az összeg változása vagy a teljesítés meghiúsulása esetén lesz lehetőség. Az adószám megadása kötelező!

Az előadások kivonatait elektronikus formában az svszakcsop@gmail.com címre kérjük beküldeni. **Beküldési határidő: 2025. március 1.**

A tanfolyammal kapcsolatban további információ a szakosztály és a társulat honlapján (<http://elftsv.hu/>, <http://elft.hu/>) találhatók.

Az előadások kivonatai magyar és angol nyelven készüljenek, a következő formátumban:

*Oldal mérete (külön-külön oldalon a magyar és az angol): A5.*

***Az egy oldalnyi terjedelmet kérjük betartani****, mert a program füzet így szerkeszthető egységesen.*

*Az egy oldal terjedelmet meghaladó részt nem tudjuk megjelentetni.*

*Margók: minden oldalon (fent, lent, jobb- és baloldalon) 2,0 cm.*

*Sorköz: Szimpla.*

*Az előadás címe: Times New Roman 12pts, nagybetűs, félkövér, középre rendezve.*

*Az előadók neve: Times New Roman 12pts, félkövér, középre rendezve.* ***Az egységes forma miatt és a szekció elnökök munkájának megkönnyítése érdekében kérjük a szerzők keresztnevének teljes kiírását!***

*A munkahely megnevezése: Times New Roman 12pts, dőlt, középre rendezve.*

*A szöveg: Times New Roman 11pts, normál, bekezdések 0,5 cm behúzással*.

(A kivonat formátum szerint)

Mellékletek:

* Jelentkezési lap
* Ártájékoztató a részvételi költségekről
* Jelölőlap az ELFT Sugárvédelmi Szakosztály 2025. évi Sugárvédelmi Emlékérmére
* Kivonat formátum

Budapest, 2025. január 17.

 Baráti üdvözlettel:

 Antus Andrea

 a szervezőbizottság nevében